CELEX: E2007P0006
Language: fi
Date: 2007-05-08 00:00:00
Title: Hæstiréttur Íslandsin 8. toukokuuta 2007 tekemä pyyntö saada EFTAn tuomioistuimelta neuvoa-antava lausunto asiassa HOB vín ehf vastaan Faxaflóahafnir sf. (Asia E-6/07)

13.12.2007   
            
            
               FI
            
            
               Euroopan unionin virallinen lehti
            
            
               C 301/19
            
         Hæstiréttur Íslandsin 8. toukokuuta 2007 tekemä pyyntö saada EFTAn tuomioistuimelta neuvoa-antava lausunto asiassa HOB vín ehf vastaan Faxaflóahafnir sf.
   (Asia E-6/07)
   (2007/C 301/11)
   Hæstiréttur Íslands (Islannin korkein oikeus) on esittänyt EFTAn tuomioistuimelle 8. toukokuuta 2007 päivätyllä kirjeellä pyynnön neuvoa-antavan lausunnon saamiseksi asiassa HOB vín ehf vastaan Faxaflóahafnir sf. Pyyntö saapui tuomioistuimen kirjaamoon 21. toukokuuta 2007 ja koskee seuraavia kysymyksiä:
   
               1)
            
            
               Kuuluuko tapaus, jossa useiden kuntien omistama yhtiö perii maksuja tuotaessa maahan alkoholijuomia muista ETA:n jäsenvaltioista yhtiön omistaman sataman kautta, ETA-sopimuksen 10, 11 ja 14 artiklan soveltamisalaan? Kysymys perustuu olettamukseen, että sataman toiminta ei ole oikeudellisesti julkisrahoitteista toimintaa; maksujen periminen perustuu laissa annettuun valtuutukseen, ja maksuilla on tarkoitus kattaa tarjottujen palveluiden kulut sekä osuus toiminnan hoitamisesta.
            
         
               2)
            
            
               Jos vastaus ensimmäiseen kysymykseen on, että jotakin yllämainituista ETA-sopimuksen säännöksistä sovelletaan tässä tapauksessa, estääkö kyseinen säännös senkaltaisten maksujen perimisen kuin ensimmäisessä kysymyksessä on kuvattu? Kysymys perustuu olettamukseen, että alkoholijuomien maahantuonnin yhteydessä peritään korkeampia maksuja kuin alkoholittomien juomien ollessa kyseessä ja että Islannissa alkoholijuomat ovat yleensä tuontituotteita, joita tuodaan muun muassa muista ETAn jäsenvaltioista.